cyanic-selkie/wikianc huggingface dataset:
Neorealismi (kirjallisuus)
Kirjallisen neorealismin kärkeä edustavat Carlo Levi romaaneillaan Cristo si éfermata a Eboli (1945), Primo Levi romaanillaan Se questo e un uomo (1947, suom. Tällainenko on ihminen) sekä Elio Vittorini romaanillaan Conversazione in Sicilia (1944, suom. Vierailu). Neorealismia ennakoi jo Alberto Moravian romaani Gli indiferenti (1929, suom. Välinpitämättömät).
Eduskuntatutkimuksen keskus
Eduskuntatutkimuksen keskus on vuonna 2002 perustettu Turun yliopistossa toimiva tutkimusyksikkö, joka tutkii suomalaista parlamentarismia, eduskuntaa ja demokratiaa. Varsinaisen akateemisen tutkimuksen lisäksi keskus järjestää muun muassa yleisötilaisuuksia, antaa asiantuntijalausuntoja tiedotusvälineille ja toteuttaa tilaustöitä. Keskuksen johtajana on toiminut vuodesta 2014 lähtien professori Markku Jokisipilä. Keskuksen varajohtaja on professori Vesa Vares.
Eduskunta päätti vuonna 2000 tilata Turun yliopistolta satavuotisjuhlansa kunniaksi vuosina 2006–2008 julkaistun 12-osaisen kirjasarjan suomalaisesta demokratiasta ja eduskunnan toiminnasta. Seitsemän vuotta kestäneen tutkimusprojektin nimi oli Suomen eduskunta 100 vuotta – Eduskunta ja suomalainen demokratia. Teossarjan myötä Turun yliopistoon perustettiin Eduskuntatutkimuksen keskus. Teossarjan tutkimusjohtajana ja päätoimittajana oli dosentti Juhani Mylly, josta tuli myös Eduskuntatutkimuksen keskuksen ensimmäinen johtaja. Hallinnollisesti Eduskuntatutkimuksen keskus kuuluu Turun yliopiston yhteiskuntatieteellisen tiedekunnan filosofian, poliittisen historian ja valtio-opin laitokseen. Keskuksen entinen johtaja on Ville Pernaa. Eduskuntatutkimuksen keskuksen tunnettuja tutkijoita ovat muun muassa Mari K. Niemi ja Erkka Railo.
Keskus on toteuttanut muun muassa historia- ja poikkitieteellisiä hankkeita, jotka käsittelevät politiikan ja julkisuuden historiallista muutosta, sekä vaalien julkisuutta tarkastelleita tutkimus- ja kirjaprojekteja. Keskeisenä teemana on ollut vuodesta 2004 lähtien vaalidemokratian julkisuuden tutkimus.
Vuodesta 2018 lähtien keskuksessa on ollut Eurooppa-tutkimuksen alue, jonka tavoitteena on lisätä erityisesti Euroopan unioniin liittyvää tutkimusta, yhteiskunnallista vuorovaikutusta ja opetusta. Tutkimusalue koskee etenkin Euroopan integraatiota poliittisena ilmiönä. Eurooppa-tutkimus toteuttaa myös merkittävän määrän sisältöä vuosittaiseen poliittiseen keskustelutapahtuman Turun Eurooppa-foorumiin.
Jaakko Iloniemi
thumb|Jaakko Iloniemi [[Helsingin kirjamessut|Helsingin kirjamessuilla 2015.]] Jaakko Olavi Iloniemi (s. 30. toukokuuta 1932 Helsinki) on suomalainen diplomaatti ja talouselämän vaikuttaja. Hän sai ministerin arvonimen vuonna 1994.
Iloniemi oli keskeisesti mukana 1960-luvulla Paasikivi-seuran perustamisessa ja 1970-luvun Euroopan turvallisuus- ja yhteistyökonferenssin järjestämisessä. 1990-luvulla hän toimi Martti Ahtisaaren presidenttikauden neuvonantajana.
Koljonvirran taistelu
Koljonvirran taistelu (tunnetaan myös nimellä Virran taistelu) oli 27. lokakuuta 1808 Iisalmessa käyty Suomen sodan taistelu. Perääntymässä olleet Johan August Sandelsin johtamat ruotsalaisjoukot onnistuivat torjumaan ylivoimaisten venäläisten hyökkäyksen salmen yli.
Taistelu ja sen seuraukset
Eversti Sandelsin komentamat suomalaiset voittivat ylivoimaisen venäläisosaston, joka yritti päästä Koljonvirran yli siltaa pitkin. Venäläisten komentaja ruhtinas Dolgorukov kaatui taistelun loppuvaiheessa. Sodan lopputulokseen voitolla ei silti ollut vaikutusta ja Sandelsin joukotkin jatkoivat perääntymistään. Taistelu antoi Johan Ludvig Runebergille aiheen Vänrikki Stoolin tarinoiden Sven Dufva -runoon.
Taistelun muisto
Koljonvirralla on tehty Suomessa poikkeuksellinen taistelukentän arkeologinen tutkimus. Kesällä 2008 Koljonvirran leirintäalueella, alkuperäisellä taistelupaikalla, esitettiin näytelmä joella käydystä taistelusta. Näytelmässä käytettiin ajanmukaisia pukuja, musketteja ja tykkejä. Ne oli ladattu oikealla ruutimäärällä, mutta panostettu vain kostutetuilla paperipalloilla. Näytelmässä oli mukana sekä venäläisiä että suomalaisia sotahistorian harrastajia.
Jaakko Iloniemi
Elämä ja ura
Iloniemi syntyi Helsingissä ja varttui Porissa ja kirjoitti ylioppilaaksi Porin lyseosta vuonna 1952. Hän valmistui valtiotieteiden maisteriksi Helsingin yliopistosta 1957 ja toimi 1961–1983 eri tehtävissä ulkoministeriössä. Vuosina 1965–1971 hän oli kehitysaputoimiston toimistopäällikkönä, alaisenaan Martti Ahtisaari.
Koljonvirran taistelu
Taistelupaikka
Yläsavolainen harrastaja-arkeologien ryhmä löysi kesällä 2008 uusia todisteita taistelupaikasta eli Koljonvirran sillasta ja sen rakenteesta. Paikan ja sittemmin tuhoutuneiden siltarakenteiden on uskottu olleen nykyisen eli valtatie 27:n sillan alla tai aivan etelälaidassa.
Aiemmin uskottiin kevättulvan särkeneen sillan vuonna 1808 ja että paikalle olisi rakennettu vain tilapäinen pukkisilta. Nyt saatiin viitteitä sillasta sekä sukeltajien ottamista valokuvista että asiakirjalöydöistä. Jälkimmäisten mukaan kevättulva rikkoi Koljonvirran sillan jo muutamaa vuotta ennen sotaa ja sen tilalle rakennettiin vahva kivillä tuettu arkkusilta, jossa oli ylävirran suuntaan hirsiset jäänsärkijät. Kevään 1808 tulva ei olisi asiakirjojen mukaan tätä siltaa rikkonut.
Venäläisen taistelun silminnäkijän majuri A. A. Thesleffin maalaus on ollut ainoa kuva sillasta, Koljonvirrasta nyt löydetyt neljän tai viiden hirsiarkun jäännökset ovat maalaukseen verrattuna selvästi suuremmasta sillasta. Sillan paikan tutkimusryhmä päätteli sukelluksista saatujen tietojen sekä vuoden 1781 maanjakokartan, venäläisten taistelukartan ja peruskartan avulla.
Jaakko Iloniemi
Elämä ja ura
Vuosina 1971–1972 Iloniemi toimi Suomen pysyvän edustajan sijaisena YK:ssa. Presidentti Kekkosen suurhankkeen, Euroopan turvallisuus- ja yhteistyökonferenssin, organisoimiseksi Iloniemi oli 1973–1975 ETYK-suurlähettiläänä Genevessä. Vuosina 1975–1977 hän oli ulkoasiainministeriön poliittisten asioiden alivaltiosihteerinä ja 1977–1983 Suomen Yhdysvaltain suurlähettiläänä Washingtonissa.
Diplomaatin uralta Iloniemi siirtyi vuosiksi 1983–1990 Suomen Yhdyspankin johtokunnan jäseneksi ja oli toteuttamassa suomalaispankkien fuusiota. Kymmenvuotiskauden 1990–2000 hän toimi Elinkeinoelämän valtuuskunnan (EVA) toimitusjohtajana ja sen jälkeen 2000–2003 Suomen itsenäisyyden juhlarahaston SITRAn projektipäällikkönä. Tältä ajalta Iloniemi muistetaan vahvana talousvaikuttajana.
Vuoden 1996 europarlamenttivaaleissa Iloniemi oli nuorsuomalaisten ehdokas, mutta jäi suuresta äänimäärästään (42 539) huolimatta valitsematta.
Ulkopolitiikkaa muovaamassa
Jo vuonna 1957 Iloniemi oli vaikuttamassa Suomen ulkopolitiikan suuntaan ollessaan perustamassa Paasikivi-seuraa presidentti Kekkosen tueksi. Kekkosen tukimiehenä hän oli myös ETYK-prosessissa, johon hänet kutsuttiin New Yorkista. Tässä YK-tehtävässä oli ollut vasta vuoden päivät, kun ulkoministeri Kalevi Sorsa soitti Helsingistä ja pyysi mukaan pieneen ryhmään, joka valmistelee Euroopan turvallisuuskokousta. Iloniemi itse kuvaa rooliaan ETY-kokouksen valmistelussa seuraavasti:
1990-luvulla Iloniemi oli tukemassa Suomen EU-jäsenyyshanketta. Vahva vaikutus Iloniemellä oli myös Martti Ahtisaaren valintaan Suomen presidentiksi 1994 esimerkiksi tämän puheiden taustakirjoittajana, vaikka alkuvaiheessa myös Iloniemeä itseään ehdotettiin SDP:n presidenttiehdokkaaksi. Ahtisaari totesi Iloniemestä :
2010-luvulta alkaen Jaakko Iloniemi on viettänyt virallisesti eläkepäiviään, mutta hän on hän edelleen mukana yhteiskunnallisessa toiminnassa luottamustoimiensa, luennointinsa sekä kansainvälisen politiikan ja talouden asiantuntijan tehtävien välityksellä. Vuoden 2006 presidentinvaaleissa Iloniemi tuki Sauli Niinistöä ja vuoden 2012 vaaleissa Paavo Lipposta.
Yksityiselämä
Iloniemen vanhemmat olivat palopäällikkö Toivo Iloniemi ja Vieno Viander. Hänen puolisonsa oli käsityönopettaja Helena Iloniemi o.s. Puukko (1932–2009). Heillä on kolme lasta.
Luottamustehtäviä ja kunnianosoituksia
Iloniemi on toiminut muun muassa Suomen rakennustaiteen museon hallituksen puheenjohtajana 1985–1989, Suomen taideyhdistys ry:n hallituksen puheenjohtajana 1992–1999, Paasikivi-seuran puheenjohtajana 1986−1994 sekä Suomen Valkoisen Ruusun ja Suomen Leijonan ritarikuntien kanslerina 1997-2005. Iloniemi toimi myös Suomen Atlantti-Seuran puheenjohtajana 1999-2001.
Iloniemi on toiminut Suomen Kuvalehden kolumnistina vuodesta 1990. Iloniemi oli Suomen edustajana Bilderberg-ryhmässä 1991–1997 ja osallistui ryhmän kokoukseen Torontossa vuonna 1996.
Iloniemi sai ministerin arvon vuonna 1994 ja Suomen Valkoisen Ruusun ritarikunnan suurristin 1999. Hänestä tuli Valtiotieteiden kunniatohtori Helsingin yliopistosta vuonna 2000.
Selkirk
Selkirk voi tarkoittaa:
Metsäräätälit
Metsäräätälit ovat pieniä varpuslintuja, jotka elävät kosteissa vuoristometsissä Tansaniassa ja Mosambikissa. Toinen laji on äärimmäisen uhanalainen elinympäristöjen tuhoutumisen takia.
Albert Luthuli
Albert John Luthuli (myös Lutuli, 1898 – 21. heinäkuuta 1967) oli eteläafrikkalainen poliitikko, Afrikan kansalliskongressin pitkäaikainen puheenjohtaja. Luthuli asui Durbanin lähellä Natalissa (nyk. KwaZulu-Natal). Hänelle myönnettiin Nobelin rauhanpalkinto vuonna 1960 väkivallattomasta apartheidin vastustamisesta, ensimmäisenä afrikkalaisena.
Niittyvahakas
Niittyvahakas (Cuphophyllus pratensis) on holvivahakkaisiin (Cuphophyllus) kuuluva hyvä ruokasieni. Sen lakki on 2–8 cm leveä ja väriltään aluksi punakeltainen, mutta haalistuu ajan myötä. Malto on pintakelmun alta ja helttojen päältä punakeltaista, muualta vaaleampaa. Sientä tavataan sammaleisilla laitumilla ja metsäniityillä, mutta myös lehdoissa ja lehtimetsissä. Suomessa se on varsin yleinen syys-lokakuussa.
Albert Luthuli
Elämä
thumb|left|200px|Albert Lutulin patsas Kapkaupungissa Lutulin isoisä oli pienen heimon päällikkö, ja hänen setänsä seurasi tätä päällikkönä. Lutulin isä oli nuorempi poika ja hänestä tuli kristitty lähetyssaarnaaja. Albert Lutuli syntyi lähetysasemalla Bulawayossa Etelä-Rhodesiassa suunnilleen vuonna 1898.
Albert Lutuli opiskeli opettajaksi kristillisissä oppilaitoksissa ja työskenteli opettajana 15 vuoden ajan. Hänen mielestään mustien tuli saada samantasoista opetusta kuin valkoistenkin, eikä opiskelumahdollisuuksia saanut rajata ammatilliseen opetukseen. Hänestä tuli opettajien ammattijärjestön puheenjohtaja. Hän toimi aktiivisesti myös kirkon piirissä ja oli maallikkosaarnaaja monta vuotta.
Vuonna 1946 Lutuli liittyi ANC:hen ja vuonna 1952 hänestä tuli sen johtaja. Hän oli vuosia kotiarestissa jota lievennettiin sen verran että hän pääsi noutamaan Nobelinsa vuotta sen myöntämistä myöhemmin 1961.
Kaalijärvi (Kangasala)
Kaalijärvi on Pirkanmaalla Kangasalla  sijaitseva järvi.
Maantietoa
Järven pinta-ala on 2,3 hehtaaria ja se on 300 metriä pitkä ja 150 metriä leveä. Järvellä ei ole kartan mukaan saaria. Sen rantaviivan pituus on 650 metriä.
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Kukkian reitin valuma-alueella (35.78), jonka Vesijaon valuma-alueeseen (35.784) se kuuluu. Järven vedenpinnan korkeus on 142 metriä mpy.
Reformipuolue
Reformipuolue voi tarkoittaa muun muassa seuraavia puolueita:
Luettelo vähintään 50 maaottelua Belgian maajoukkueessa pelanneista jalkapalloilijoista
Tämä on luettelo vähintään 50 maaottelua Belgian maajoukkueessa pelanneista jalkapalloilijoista. Vuodet-sarakkeessa ovat pelaajan ensimmäisen ja viimeisen maaottelun vuodet, aktiivipelaajilla vain ensimmäisen.
Miehet
Päivitetty 14. heinäkuuta 2021.
Palatsi
Palatsi on rakennus, joka on rakennettu useimmiten korkeatasoiseksi asunnoksi tai edustuskäyttöön. Perinteisesti palatseja ovat rakentaneet muun muassa hallitsijat ja suuryritykset. Hallitsijoiden rakennuttamat palatsit ovat useimmiten toimineet hallitsijan asuntona.
Michael Neumayer
Michael Neumayer (s. 15. tammikuuta 1979 Bad Reichenhall, Baijeri) on saksalainen mäkihyppääjä, joka kilpaili maailmancup-tasolla vuosina 2000–2016.
Neumayer kuului Saksan joukkueeseen, joka saavutti Itävallan jälkeen hopeaa normaalimäen joukkuekilpailussa Oberstdorfin MM-kisoissa 2005. Joukkueessa hyppäsivät hänen lisäkseen Martin Schmitt, Michael Uhrmann ja Georg Späth. Seuraavana vuonna Neumayer muodosti Späthin, Uhrmannin ja Alexander Herrin kanssa Saksan pronssikvartetin lentomäen MM-kisojen joukkuekilpailussa Kulmissa. Kultaa voitti Norja ennen Suomea. Henkilökohtaisessa kilpailussa Neumayer oli kolmastoista. .
Neumayer voitti Continental Cupin kokonaiskilpailun kaudella 2001–2002. Maailmancupin osakilpailussa hän sijoittui ensimmäisen kerran kärkikolmikkoon oltuaan kolmas Garmisch-Partenkirchenissä uudenvuodenpäivänä 2008. Hän sijoittui lopulta myös mäkiviikon kokonaispisteissä kolmanneksi usean kärkihyppääjän pudottua kiertueen viimeisessä, Bischofshofenin osakilpailussa toiselta kierrokselta. Seuraavan kerran hän sijoittui maailmancupissa kolmen parhaan joukkoon oltuaan kolmas Willingenissä helmikuussa 2010. Hän sijoittui toiseksi Vikersundin lentomäessä tammikuussa 2013. Maailmancupin kokonaiskilpailussa hän oli yhdeksäs kaudella 2012–2013.
Neumayer lopetti uransa kauden 2015–2016 jälkeen.
Rambo – taistelija 3
Rambo – taistelija 3 (Rambo III) on vuonna 1988 ensi-iltansa saanut Rambo-elokuvasarjan kolmas osa. Elokuvan on ohjannut Peter MacDonald. Pääosassa näyttelee aiempien elokuvien tapaan Sylvester Stallone. Elokuvan tapahtumat sijoittuvat Afganistaniin, jossa Rambo yrittää vapauttaa eversti Trautmanin neuvostoliittolaisten linnakkeesta.
Juoni
Kun Thaimaassa luostaria rakentava Rambo saa kuulla tapahtuneesta, hän lähtee Afganistaniin pelastamaan ystäväänsä. Kapinallisten luona ollessaan hän joutuu taistelemaan Neuvostoliiton helikoptereita vastaan ja lopulta lähtemään kohti linnaketta, mukanaan ainoastaan eräs afganistanilaiskapinallinen ja pieni lapsisotilas, jota Rambo yrittää viimeiseen asti saada kääntymään takaisin. He pääsevät linnakkeeseen ja Rambo vapauttaa Trautmanin, mutta neuvostoliittolaiset ovat edelleen perässä. Afganistanilaiset kapinalliset kuitenkin hyökkäävät Neuvostoliiton joukkojen kimppuun. Venäläisupseeri lentää helikopterillaan päin Rambon kaappaamaa panssarivaunua ja kuolee seuranneessa räjähdyksessä. Neuvostojoukkojen tappioon päättyneen taistelun jälkeen Rambo ja Trautman jatkavat kotimatkaansa.
Vastaanotto
Rambo – taistelija 3 oli valmistuessaan maailman kallein elokuva noin 63 miljoonan dollarin budjetillaan.
Se ei kuitenkaan noussut kertaakaan elokuvateatterikierroksellaan Yhdysvaltain katsotuimmaksi elokuvaksi vuonna 1988. Yhdysvalloissa elokuvan tuotto jäi kymmenen miljoonaa alle tuotantokustannusten, mutta muualla maailmassa se menestyi elokuvateattereissa paremmin. Videovuokraamoissa menestys oli erittäin suurta.
Ohjaaja Peter MacDonald arvioi, että odotettua vaisumman vastaanoton syynä oli Neuvostoliiton vetäytyminen Afganistanista. Neuvostoliitto veti joukkonsa pois maasta neljä viikkoa ennen elokuvan julkaisua. MacDonald arvioi elokuvan DVD-julkaisun kommenttiraidalla, että elokuvan uskottavuus katosi, koska väitetylle sotatilalle ei löytynyt vastaavuutta todellisuudesta.
Julian McMahon
McMahonilla oli eroon päättyneet avioliitot Dannii Minoguen ja Brooke Burnsin kanssa. Hänellä on vuonna 2000 syntynyt tytär.
Elio Vittorini
Elio Vittorini (1908 Siracusa, Italia – 1966 Milano, Italia) oli italialainen kirjailija. Hän opiskeli jonkin aikaa mutta ansaitsi sitten elantonsa sekalaisilla töillä. Ensimmäiset kertomuksensa hän julkaisi Solaria-lehdessä 1929–1931. Ensimmäinen romaani Il garofano rosso ilmestyi jatkokertomuksena 1933–1934 ja kirjana 1948. Hän käänsi yhdysvaltalaista kirjallisuutta.
Fasismin aikana sensuuri rajoitti sekä hänen oman tuotantonsa että käännösten julkaisua. Hänen pääteoksensa Vierailu (1941) kertoo paluusta Pohjois-Italiasta kotiseudulle Sisiliaan. Toisen maailmansodan jälkeen hän oli keskeinen henkilö italialaisessa kulttuurikeskustelussa. Hän perusti kaksi aikakauslehteä, 1945–1947 ilmestyneen lehden Il Politenico ja yhdessä Italo Calvinon kanssa lehden Il Menabò di letteratura, joka ilmestyi 1959–1967. Hän kirjoitti romaanien lisäksi myös kirjallisuuskritiikkiä.
Kuru
Kuru on entinen Suomen kunta, joka sijaitsee Pirkanmaan maakunnassa, noin 50 kilometriä Tampereelta pohjoiseen. Se liitettiin Ylöjärveen vuonna 2009. Kunnassa asui ennen sen lakkauttamista 0 asukasta, ja sen pinta-ala oli 0 km², josta 0 km² oli vesistöjä. Väestötiheys oli 0 asukasta/km².
Kurun naapurikunnat ennen lakkauttamista olivat Ikaalinen, Kihniö, Parkano, Ruovesi, Tampere, Virrat ja Ylöjärvi.
Kuru on tunnettu harmaasta ja mustasta graniitistaan, jota viedään kaikkialle maailmaan. Muun muassa Helsingin Kallion kirkon julkisivun kivet ovat peräisin Kurusta. Myös kurulainen metsätalousosaaminen on kuulua – pääosin vuonna 1937 toimintansa aloittaneen Kurun metsäoppilaitoksen (nykyisin osa Tredua) ansiosta. Kaksi kolmasosaa Seitsemisen kansallispuistosta sijaitsee entisen kunnan alueella.
Kurun vaakunan suunnitteli Kimmo Kara, ja se vahvistettiin vuonna 1956.
Historiaa
Kurusta on tehty muutamia esihistoriallisia, lähinnä kivikauden aikaisia esinelöytöjä. Myös lappalaisten otaksutaan liikkuneen seudulla. Keskiajalla Kuru oli hyvin suurelta osin Kangasalan, Pirkkalan ja Vesilahden talollisten erämaa-aluetta. Kuningas Kustaa Vaasa lakkautti erämaaomistukset 1500-luvun puolivälissä, minkä jälkeen eränkävijöiden jälkeläisiä asettui pysyvästi asumaan Kurun seudulle. Vuonna 1580 Kurussa mainitaan olleen 21 veroa maksanutta taloa, mutta tämän jälkeen asutuksen leviäminen hidastui niin, että vuonna 1700 taloluku oli lisääntynyt vain 27:ään.
Kuru kuului alkujaan Ruoveteen ja muodostettiin siihen kuuluvaksi kappeliseurakunnaksi vuonna 1666. Kurun ensimmäinen kirkko valmistui vuonna 1778, mutta se paloi jo seuraavan vuoden kesällä salaman sytyttämänä. Kurun seurakunta itsenäistyi vuonna 1872, mutta sai ensimmäisen oman kirkkoherransa vasta vuonna 1893. Kuruun liitettiin vuonna 1954 Teiskon kunnasta osa Länsi-Teiskoa ja samalla siirrettiin Teiskoon pieni alue Näsijärven itäpuolelta. Vuonna 2009 Kurun kunta liitettiin osaksi Ylöjärven kaupunkia. Matti Åkerblomin johdolla rakennettu Kurun puukirkko on vuodelta 1781 ja sitä on laajennettu vuonna 1846. Hautausmaalla on höyrylaiva Kurun haaksirikon 38 kurulaisen uhrin yhteishauta ja onnettomuuden muistomerkki. Aurejärvellä on arkkitehti Oiva Kallion suunnittelema rukoushuone vuodelta 1923. Kurun vanhalla hautausmaalla sijaitsee puolestaan Carl Gustaf Polvianderin hauta ja hautausmaan läheisyydessä Vänrikki Stoolin tupa, joka on siirretty nykyiselle paikalleen vuonna 1961 sen oltua välillä Turussa. Polvianderia pidetään Vänrikki Stoolin tarinoiden nimihenkilön esikuvana – hän tutustui Johan Ludvig Runebergiin yhteisillä metsästysretkillä 1820-luvulla. Polviander asui Hainarin sotilasvirkatalossa, jonka alueelle rakennettiin myöhemmin Kurun vanhainkoti.
Tunnettuja kurulaisia
Kurussa vaikutti myös Kurun kenraaliksi kutsuttu Georg von Moller (1791−1867).
Kylät
Hainari, Itä-Aure, Kahanpää, Kahila, Kaitalahti, Karjula, Keihäsjärvi, Keihäslahti, Koivisto, Leppälahti, Luode, Länsi-Aure, Olkitaipale, Parkkuu, Pengonpohja, Petäjälammi, Pohjankapee, Poikelus, Riihikoski, Ristaniemi, Riuttanen, Riuttaskorpi, Sontu, Länsi-Teisko, Vaakaniemi, Niemikylä ja Hankala.
Kurun kirkonkylän taajamassa on 1 034 asukasta (31.12.2016).
Ruokakulttuuri
Kurun pitäjäruoiksi nimettiin 1980-luvulla perunasoppa, silakkalaatikko, perunalimppu ja ruismarjapuuro.
Ydinräjähdyksen vaikutukset
thumb|right|200px|Pienehkön ydinaseen räjäytys. thumb|right|200px|Hiroshiman kaupunki atomipommin räjäytyksen jälkeen. thumb|right|200px|Pahoin palanut [[Little Boy|Hiroshiman atomipommiräjähdyksen uhri.]]
Ydinräjähdyksen vaikutukset ovat ydinaseen räjähtäessään aiheuttamat sokaiseva valo, kuumuus, paineaalto, tuuli, järistys, ionisoiva säteily, radioaktiivinen laskeuma ja sähkömagneettinen pulssi. Ihmisiä tappava ja vammauttava vaikutus riippuvat huomattavasti räjähdyksen etäisyydestä ja voimakkuudesta ja räjäytysympäristöstä. Lämpöaalto ja paineaalto tappavat ja vammauttavat nopeasti, tulipalot ja radioaktiivinen säteily yleensä hitaammin. 1 megatonnin räjähdys tappaa lähes kaikki noin 3 km:n säteellä ja useimmat puutaloissa olevat noin 8 km:n säteellä. Suojattomat saavat vakavia palovammoja vielä 17 km:n päässä. ja saattavat kuolla niihin 15 km:n kehän sisäpuolella. Jos räjähdysalueella on paljon puutaloja, syntyy tulimyrsky. 30 km:n päässä ihmiset yleensä selviävät ilman vakavia vammoja, jos säteilyä ei oteta lukuun. Helsingin yllä sopivalla räjähdyskorkeudella räjäytetty vetypommi tappaisi noin 140 000 ihmistä, ja haavoittaisi 325 000:ta. Jos pommi räjäytetään maanpinnassa, tappava laskeuma yltää kymmenien tai satojen kilometrien päähän.
Tulipallo ja sienipilvi
Yhden megatonnin pommin räjähdys näkyy häikäisevänä valona. Se saattaa sokaista, vaikka silmät ovat kiinnikin. Yhden megatonnin räjähteen tulipallo voi polttaa verkkokalvon 40–80 kilometrin päässä. Ylhäällä ilmakehässä tapahtuva räjähdys voi näkyä noin 1 000 kilometrin päässä. Yli 40 kilometrin korkeudessa tehty räjähdys voi aiheuttaa silmävaurioita laajalla alalla varsinkin talvella, jolloin lumi heijasta valoa.
Räjähdys kuumentaa ilman yli 10 miljoonaan asteeseen. Kuuma ilma laajenee nopeasti fysiikan lakien mukaan, jolloin sen kuumuus vähenee. 10 sekunnissa tulipallo on kasvanut maksimiinsa 2 200 metrin läpimittaiseksi. Samalla tulipallo nousee ylöspäin vauhtinaan 75–100 m/s. Alun pallomainen tulipallo muuttuu epäsäännöllisen munkkirinkilän muotoiseksi. Lähellä maanpintaa nousevaan tulipalloon imeytyy pölyä. Tulipallo jäähtyy. Se ei enää säteile valoa minuutin kuluttua. Niinpä syntyy tyypillinen sienipilvi. Pilvi nousee puolessa minuutissa noin 5 km:n korkuiseksi ja minuutissa 7 km:iin. Pienillä räjähdystehoilla pilvi litistyy troposfäärin ylärajalle, mutta suuremmilla tehoilla pilvi menee stratosfääriin.
Polttovaikutus
Yhtä aikaa valonvälähdyksen kanssa tulee valtava kuumuus. Lähellä räjähtävän ydinpommin havaitsija kokee sokaisevan valon ja valtavan kuumuuden. Suhteellisen lähellä räjähdystä olevien verkkokalvot palavat. Pommin vaikutukset heikkenevät, kun mennään kauemmaksi räjähdyspaikasta. Räjähdyskohdan lähellä pommin säteily höyrystää ihmiset, hieman kauempana heistä jää vain hiiltyneitä luurankoja. Vielä etäämpänä ihmiset saavat kolmannen asteen palovammoja, joihin he kuolevat muutamassa päivässä. Hyvin kaukainen räjähdys aiheuttaa ihon punoitusta.
1 megatonnin pintaräjähdyksen aiheuttamat palovammat: punoitus 1. aste 19,2 km:n, rakkoja 2. aste 13,8 km:n ja karrelle palaminen 3. aste 11,4 km:n säteellä suojaamattomalle iholle. Laaja 3. asteen palovamma on tappava. Yli 200–300 asteen kuumuudessa iho hiiltyy.
1 Mt:n pintaräjäytys sytyttää metsäpalon 14 km:n päässä. Suoria rakennusten erillispaloja syttyy 14,0 km:n päässä ja laaja yleispalo 12,5 km:n päässä.
Metallit sulavat megatonnin räjähdyksessä 5,6 km:n päässä ja höyrystyvät 3,6 km:n päässä. Näillä etäisyyksillä suojattomat ihmiset hiiltyvät tai haihtuvat.
Ydinräjähdyksen paine saattaa vaurioittaa sähkölaitteita ja liesiä ja näin myös epäsuorasti sytyttää tulipaloja.
Paineen rikkomat kaasujohdot sekä pommin kuumuus voivat sytyttää varsinkin puurakenteisella alueella valtavan tulimyrskyn, joka pystyy imemään myrskyn nopeudella ihmisiä itseensä.
Painevaikutus
thumb|right|250px|5 PSI:n paine tuhoaa puukerrostalon Nevadassa vuonna 1953 tehdyssä ydinkokeessa.Pian sokaisevan valon ja polttavan kuumuuden jälkeen tulee paineaalto ja myrskytuuli, joka kuljettaa esineitä tappavalla nopeudella hurrikaanin tai tornadon tapaan. Räjähdystulipallon laajenemisesta syntyvä paineaalto leviää lämpösäteilyä hitaammin ympäristöön. Se tuo mukanaan tuulen, joka voi tuhota ympäristöä hirmumyrskyn voimalla ja jonka kuljettamat esineet voivat lävistää ihmisen. Jonkin ajan kuluttua tulee alipaine ja vastakkainen tuuli. Hyvin kaukana räjähdyspaikasta tapahtuu pieniä vaurioita, ikkunat särkyvät.thumb|200px|1 kilotonnin räjähdyksen painekäyrät poikkileikkauskuvassa. 1 megatonnin pintaräjähdys levittää 7 kPa (1 PSI) painevaikutuksen jopa 80,76 kilometrin päähän. Tämä aiheuttaa talojen muuttumisen asuinkelvottomaksi. 14 kPa (2 PSI) (katot ja ovet rikkoutuvat, talot luhistuvat osittain. ) Teollisuusrakennukset tuhoutuvat 1 kt räjähdyksessä 350 metrin päässä 110 kPa:n paineessa, ja 1 Mt räjähdyksessä 5,5 kilometrin päässä 50 kPa:n paineessa 1 Mt räjähdys kaataa puita ylipaineeseen nähden tehokkaammin, koska paineen kesto on pidempi.
Yhden megatonnin pintaräjähdyksen painevaikutus
Kellarien vauriot
Säteily
thumb|right|250px|Säteilyannoksen vaikutus kuolleisuuteen. 5 Gy tappaa melko varmasti ilman hoitoa, 10 Gy hoidosta huolimatta. thumb|right|250px|Klikkaa kuva isommaksi.Laskeuman aiheuttama 30 vuorokauden annoskertymä kaavamaisesti 1 Mt ydinlataus, jossa 100 % fissiota räjähtää maanpinnassa. Tuulee lännestä navakasti 6,7 m/s. Yli 5 Sv säteilyannoksen kertymä yleensä tappaa suojattoman. Jo 1,5 Sv voi tappaa. Yli 0.35 Sv aiheuttaa säteilysairautta, yli 1 Sv syöpää. Yli 0,05 V (50 mSv) annoksen alueelta väestö pitäisi evakuoida.
Räjähdyksessä välittömästi syntyvä ionisoiva säteily voi tappaa ihmisiä jonkin ajan kuluessa säteilysairauteen. Sen vaikutukset riippuvat saadusta annoksesta. Myös annoksen jakauma ruumiissa vaikuttaa. Radioaktiivinen laskeuma on merkittävä, pitkäkestoinen vaaratekijä hyvinkin kaukana räjähdyspaikasta.
Vaarallisimpia säteilijöitä ovat alussa jodi-131 ja myöhemmin strontium-90 ja cesium-137. Radioaktiivinen jodi puoliintuu noin 8 päivässä. Strontium-90 ja cesium puoliintuvat 29 ja 30 vuodessa.
Säteilyn annosnopeus joko mitatan tai lasketaan. Kun annosnopeus ensimmäisenä korkeimman annosnopeuden tuntina on 100 mikrosievertiä tunnissa, on mentävä sisälle, syötävä joditabletteja ja rajoitettava liikkumista ulkona, jos tähän on mahdollisuus. Lapsille tämä raja on 10 uSv/h ja kotieläimille 1 uSv/h. 100 uSv/h annosnopeus vastaa kahden vuoden annosta 0,4–0,5 millisievertiä. Näin muunnoskerroin tunnittaisella annosnopeudella ja pitkän ajan kokonaisannoksella on 4-5.
Odotettu 0,05 sievertin vuosikertymä, käytännössä monesti kokonaisannos aiheuttaa evakuointitarpeen. 0,1 sievertin säteilyannos kasvattaa syövän riskiä ollen siksi jo vaarallinen. 0,5 Sv aiheuttaa hoitoa vaativan säteilysairauden mm hiusten lähtöä ja oksentelua. Ehkä jo 1,5 Sv:ssä, viimeistään 2,5 ihmisiä alkaa kuolla ja tarvitaan sairauden hoitoa. 5 Sv säteilyä tappaa noin puolet väestöstä. Yli 6 Sv tappaa käytännössä kaikki.
Karkeasti sanoen yhden megatonnin maanpintaräjähdys ja tuulen nopeus noin 2,5 m/s aiheuttaa laskeuman, joka voi tappaa suojattoman noin 250 km päässä ja tappaa melko varmasti noin 200 km päässä. Ehkä tappavan alueen leveys on noin 55 km. 90 km päässä alatuuleen saa kuolettavan annoksen alle tunnissa 13 km levyisellä alueella. Vielä 420 km päässä 100 km alueella väestö pitäisi evakuoida.
Laskeumalaskelmat ovat useinkin epätarkkoja, koska tuulen suunnan muutokset, sateet jne. muuttavat laskeumaa niin että varsinkin kauempana räjähdyspaikasta saattaa tulla paikoin voimakkaampi laskeuma kun on ennustettu.
Sähkömagneettinen pulssi
Korkealla ilmakehässä tai avaruudessa räjäytetty ydinlataus aiheuttaa laajalle leviävän sähkömagneettisen pulssin, joka voi hajottaa suojaamattomia elektroniikkalaitteita. Maanpinnan lähellä räjäytetyn pommin sähkömagneettinen pulssi on pienialainen.
Räjähdyslajeista
Räjähdysvoima ja räjähtävän aseen tyyppi vaikuttavat huomattavasti tuhoihin ja henkilötappioihin. Ydinaseen vaikutus riippuu siitä, räjähtääkö pommi maan pinnalla, maan alla, matalalla vai korkealla ilmassa, avaruudessa, veden pinnalla vai veden alla.
Ydinase voidaan myös räjäyttää avaruudessa, jotta sähkömagneettinen pulssi tuhoaisi elektroniikaa ja sähkölaitteita. Ydinräjähdysten vaikutukset riippuvat huomattavasti räjähdyksen voimasta ja siitä, missä ympäristössä ja millä korkeudella tai syvyydellä räjähdys tapahtuu. Esimerkiksi sää voi heikentää lämpösäteilyä. Kukkulainen maasto saattaa rajata ja suunnata paineaaltoa ja kuumuutta. Varsinkin maanpinnan lähellä tapahtunut räjähdys levittää pitkän aikavälin kuluessa laajalle, jopa tuhansien kilometrien päähän ulottuvan radioaktiivisen laskeuman. Maanpintaräjähdys voi synnyttää maanjäristyksen.
Matala ilmaräjähdys
Matalassa ilmaräjähdyksessä polttovaikutus on voimakas ja myös valo on melko voimakas. Paineen tuhot tuntuvat laajemmilla alueilla kuin maanpinttaräjähdyksessä, jos korkeus on valittu sopivasti. Järistys ja varhainen laskeuma ovat mitättömiä.
Räjähdyskorkeus jolla tulipallo ei kosketa maata
Puurakenteiset omakotitalot tuhoutuvat 5 PSI:n paineessa maanpinnalla megatonnin räjähdyksessä 4,6 km päässä. Mutta ilmaräjähdyksessä 50 % tappava 5 PSI ulottuu 7 km päähän. Niinpä painevaikutus ulottuu ilmaräjähdyksessä 1,5 kertaa kauemmas. 1 PSI:lle tämä kerroin on 1,83. 3. asteen palovammat tulevat maanpinnalla megatonnin räjähdyksessä 11 km päässä, mutta ilmaräjähdyksessä 12,6 km etäisyydellä. Kerroin on 1,15.
Maanpintaräjäytyksestä
Laskukaava on
Räjähdyskuoppa
Pintaräjäytys kaivaa maahan kraatterin, jonka läpimitta D lasketaan kaavasta
jossa D on kraatterikuopan läpimitta metriä, ja E räjähdysenergia kilotonneissa.
Leipziger Platz
thumb|Leipziger Platz Berliinissä Leipziger Platz on aukio Saksan pääkaupungissa Berliinissä Mitten kaupunginosassa. Aukio on muodoltaan kahdeksankulmainen, ja sen itälaidalta alkaa Leipziger Straße. Sen vieressä sijaitsee myös Potsdamer Platz.
Leipziger Platz luotiin yhdessä Pariser Platzin ja Mehringplatzin kanssa vuosina 1732–1738 saksalaisen arkkitehdin Philipp Gerlachin suunnitelmien pohjalta. Se sai nykyisen nimensä vuonna 1814 Leipzigin taistelun muistoksi. Aukiota vierustamaan rakennettiin useita edustavia rakennuksia, kuten A. Wertheimin tavaratalo, joka oli aikansa suurin Euroopassa.
Ydinräjähdyksen vaikutukset
Räjähdyskuoppa
Kraatterin syvyys P lasketaan kaavasta
Leipziger Platz
52.50972°N, 13.37861°W
Ydinräjähdyksen vaikutukset
Räjähdyskuoppa
Reunavallin korkeus h=P/4 Multumavyöhykkeen läpimitta 1,5*D Reunavallin läpimitta 2*D Plastinen vyöhyke noin 2,5*D
merkittävää kraatteria ei synny, jos 1 megatonnin pommi räjähtää yli 150 metrin korkeudessa.
Veden pinnassa räjäytetty ydinlataus
1 Megatonnin ydinlataus tuhoaa padot ja laiturit 850 metrin säteellä. Laivat tuhoutuvat 2,4 km säteellä. 2 m korkeita aaltoja nousee 2 km säteellä, 4 m korkeita 960 m säteellä. Meren pinnassa aiheutettu räjäytys aiheuttaa laskeuman.
Korkea ilmaräjäytys
Hyvin korkealla ilmakehässä aiheutettu ydinräjäytys aiheuttaa hyvin voimakkaan, sokaisevan valon laajalla alueella. Polttovaikutus voi tuntua. Alkusäteily on maanpinnalla vähäinen, samoin painevaikutus. Järistystä ja laskeumaa ei synny merkittävästi. Painevaikutus vähenee räjähdyskorkeuden kasvaessa.
Avaruudessa tapahtuva räjäytys
Sähkömagneettinen pulssi (EMP) leviää laajalle hyvin korkealla tapahtuneissa ydinräjähdyksissä. Se tuhoaa ja vaurioittaa muun muassa suojaamattomat radiolaitteet.
Matala syvyysräjähdys maassa
Polttovaikutus ja valo maanpintaräjäytystä pienempiä. Voimakas järistys ja laskeuma lähellä räjähdyskuoppaa. Nämä riippuvat räjähdyskuopan syvyydestä.
Matala syvyysräjähdys vedessä
Valo ja poltto pienempiä kuin vedenpinnan alla tapahtuvassa räjäytyksessä. Tärinä saattaa ulottua kauemmaksi kuin vedenpintaräjäytyksessä. Painevaikutus suppeampi. Varhainen laskeuma voi olla suuri. Aallot saattavat aiheuttaa tuhoa.
Suljettu syvyysräjähdys
Syvällä maan sisässä tehty syvyysräjähdys aiheuttaa tärinän, maanjäristyksen. Maan sisälle syntyy pallomainen tai pystysuunnassa pitkulainen luola.
Yhteenveto
thumb|right|250px|Yhden megatonnin ilmaräjähdyksen vaikutukset kaavamaisesti. 1 PSI puutalot asuinkelvottomiksi, ihmiset säilyvät yleensä hengissä. 5 PSI puutalot tuhoutuvat, 50 % kuolee, monilla pahoja vammoja. 2. asteen palovamma saattaa olla tappava. Alkusäteily on tappava vain sillä alueella, missä muutkin tuhovaikutukset ovat tappavia.
Ilmassa räjäytettyjen ydinpommien vaikutuksia. Pommi saatetaan räjäyttää ilmassa vaikutusalan suurentamiseksi ja toisaalta radioaktiivisen laskeuman minimoimiseksi. Niin sanottu optimaalinen räjähdyskorkeus on se korkeus, jossa räjähdyksen tulipallo ei vielä kosketa maata, mutta on sitä mahdollisimman lähellä. Maanpintakeskipiste on tällöin paikka, jossa pommi räjähtää pään päällä. Maanpintakeskipistettä sanotaan monesti hyposentriksi.
Naamari
Naamio
Naamio on kasvojen peite, jonka tarkoitus voi olla esimerkiksi rituaalinen, huvittelu tai naamioituminen. Naamioita on käytetty esimerkiksi uskonnollisissa tai sosiaalisissa seremonioissa, hautajaisissa, hedelmällisyysriiteissä, sairauksien hoidossa, juhlissa ja sodissa. Niiden avulla voidaan esittää hahmoja teatterissa tai mytologisissa esityksissä. 1900-luvun alussa jotkut länsimaiset taiteilijat kuten Pablo Picasso, Henri Matisse ja André Derain ottivat taiteeseensa vaikutteita afrikkalaisista ja länsioseanialaisista naamioista.
Rikolliset käyttävät usein naamiota tunnistamisen vaikeuttamiseksi. Suomalainen shock-rock-yhtye Lordi käyttää aina esiintyessään julkisesti naamioita.
Naamari
Naamari tai maski on hengityselinten tai kasvojen suojus, jollaisia käyttävät esimerkiksi kirurgit tai jääkiekkomaalivahdit.
Subaru Impreza
Subaru Impreza on japanilaisen Subaru-autonvalmistajan henkilöautomalli, joka esiteltiin ensimmäisen kerran vuonna 1992. Myös Imprezassa on Subarun periaatteiden mukaisesti neliveto ja bokserimoottori. Subaru Imprezaa oli aiemmin saatavilla farmarimallina ja porrasperäisenä.
Vuoden 2009 Euro NCAP -kolaritestistä kolmannen sukupolven Impreza sai tulokseksi neljä tähteä viidestä. Vuonna 2017 viidennen sukupolven malli ansaitsi täydet viisi tähteä.
Subaru Imprezan rallimenestys
Subaru Impreza saavutti suurimman menestyksensä vuosina 1995–1997, kun Colin McRae ajoi maailmanmestariksi vuonna 1995. Talli voitti Imprezalla merkkimestaruuden vuosina 1995–1997. Sittemmin Imprezan kehitysversioilla ovat ajaneet muun muassa Richard Burns, Juha Kankkunen ja Petter Solberg. Burns ja Solberg ovat myös voittaneet Imprezalla maailmanmestaruuden. Burns voitti vuonna 2001 ja Solberg vuonna 2003.
Mitchel Musso (albumi)
Mitchel Musso on samannimisen laulajan Mitchel Musson ensimmäinen studioalbumi, jonka julkaisi Walt Disney Records. Se ilmestyi kauppoihin 2. kesäkuuta 2009 Yhdysvalloissa. Britanniassa albumi julkaistiin 24. elokuuta.
Albumi ylsi Yhdysvalloissa Billboard 200 -listan sijalle 19.
Kokoonpano
Levyllä vieraili useita muusikkoja pääartistin lisäksi.
Aki Månsson
Aki Månsson (s. 1976 Helsinki) on suomalainen kuvataiteilija, kuvittaja ja sarjakuvapiirtäjä. Hänen tuotoksiaan ovat Z-lehden vuosina 2002 ja 2006 julkaisemat Ei niin hullunkuriset perheet -pelikortit. Månssonin sarjakuvia on julkaistu muun muassa Z-lehdessä 1998–2005, Pienessä kurpitsassa, Tursaassa ja Vacuumissa.
Isle of Beauty, Isle of Splendour
Isle of Beauty, Isle of Splendour ("Kauneuden saari, loistoisa saari") on Dominican kansallislaulu. Laulusta tuli virallinen kansallislaulu maan itsenäistymisen yhteydessä vuonna 1967. Laulun on sanoittanut Wilfred Oscar Morgan Pond ja musiikin säveltänyt Lemuel McPherson Christian.
Kansallislaulun sanat
Epävirallinen suomennos
Bepop (kauppakeskus)
Bepop on Porin keskustassa sijaitseva vuonna 1989 valmistunut kauppakeskus. Sitä pidetään arkkitehtuuriltaan yhtenä merkittävimmistä 1980-luvun suomalaisista liikerakennuksista ja se on myös Porin tunnetuin postmodernin arkkitehtuurin kohde. Nimi viittaa jazzmusiikin tyylilajiin bebopiin sekä rakennuttajana toimineen Porin Seudun Osuuspankin nimilyhenteeseen POP.
Liikekeskuksen pääsisäänkäynti sijaitsee Mikon- ja Yrjönkatujen kulmassa, toinen sisäänkäynti on Isolinnankadun puolella. Niitä yhdistää rakennuksen läpi kulkeva liikekäytävä, joka toimii usein myös erilaisten yleisötilaisuuksien sekä pienimuotoisten taide- ja valokuvanäyttelyiden pitopaikkana. Rakennuksessa sijaitsevat muun muassa Yleisradion aluetoimituksen Satakunnan Radion tilat sekä kiinteistön omistavan Länsi-Suomen Osuuspankin pääkonttori. Yrityksiä on yhteensä 27. Niille on vuokrattuna 19 liiketilaa sekä 10 toimistohuoneistoa.
Arkkitehtuuri
Postmodernismia edustavan liikekeskuksen on suunnitellut Arkkitehdit NRT eli Matti Nurmela, Kari Raimoranta ja Jyrki Tasa, jotka voittivat rakennuksen suunnittelusta vuonna 1984 järjestetyn kutsukilpailun. Pääsuunnittelija Jyrki Tasan mukaan rakennus ilmentää suomalaisen arkkitehtuurin murroskautta, jolloin haluttiin vapautua modernismin kuivasta ilmeestä ja luoda iloista tunnelmaa mielikuvituksellisella suunnittelulla. Rakennuksen rohkea muotokieli herätti aikoinaan keskustelua tavallisten kaupunkilaisten ohella myös ammattipiireissä. Nykyään sitä pidetään pastellisävyineen hyvänä edustajana 1980-luvun citykulttuurista.
Chilen ralli 2019
Chilen ralli 2019 (virallisesti 1. Copec Rally Chile) oli Rallin MM-sarjan kauden 2019 kuudes osakilpailu, joka ajettiin 10.–12. toukokuuta. Kilpailussa oli 16 erikoiskoetta.
Tapahtumia
Kilpailun voitti Ott Tänak, joka nousi toiseksi kuljettajien MM-sarjassa. Kris Meeke sai kilpailun jälkeen 60 sekunnin aikasakon poistettuaan tuulilasin kielletyllä paikalla ennen erikoiskokeen 8 alkua. Meeke putosi rangaistuksen myötä sijalle 10.
Kalle Rovanperä saavutti ensimmäisen voittonsa WRC2 Pro -sarjassa.
Erikoiskokeet
Kilpailussa oli 16 erikoiskoetta, joiden yhteispituus oli 304,81 kilometriä. Siirtymiä oli 940,87 kilometriä ja kokonaispituus oli 1245,68 kilometriä.
Dieter Noll
Dieter Noll (1927 Riesa, Saksa – 2008 Zeuthen, Saksa ) oli saksalainen kirjailija. Toisen maailmansodan jälkeen hän liittyi kommunistiseen puolueeseen ja opiskeli filosofiaa. Hän asui DDR:ssä. Hänen pääteoksensa on kaksiosainen sodanvastainen Die Abenteuer des Werner Holt, jossa on omaelämäkerrallisia aineksia.
Maeshowe
Maeshowe tai Maes Howe on neoliittinen hautakumpu Skotlannissa. Se rakennettiin noin 2800 eaa. Kummun halkaisija on 38 metriä. Sitä ympäröi 2 m syvä, 14 m leveä oja, josta poistettu maa-aines on luultavasti käytetty kummun rakentamiseen. Se valittiin Unescon maailmanperintökohteeksi vuonna 1999
El Hierro
thumb|200px|El Hierron lippu thumb|200px|El Hierron vaakuna thumb|250px|El Hierron kartta El Hierro tai Ferro  on yksi Kanariansaarista. Se kuuluu Santa Cruz de Tenerifen maakuntaan. El Hierron pinta-ala on 278 km² ja sen väkiluku oli 10 753 vuonna 2008. El Hierro on Graciosan jälkeen toiseksi pienin asutuista Kanariansaarista.
Saaren ainoat kunnat ovat El Pinar de El Hierro, La Frontera ja Valverde. Valverde on saaren hallinnollinen keskus, ja vuonna 2013 siellä oli 5 048 asukasta. El Pinar de El Hierro tuli omaksi kunnaksi La Fronterasta vuonna 2007.
Maantiede ja luonto
El Hierron saarella on Euroopan unionin eteläisin kohta, mikäli EU:n jäsenmaiden merentakaisia territorioita ei oteta huomioon.
Matkailu
El Hierrolla käy vain vähän turisteja, eikä esimerkiksi Suomesta järjestetä pakettimatkoja El Hierrolle. Saari on erittäin rauhallinen lomakohde, jossa yöelämä ja ostosmahdollisuudet ovat minimaalisia. Saari sopii erityisen hyvin patikoijille, sillä saarella on useita eritasoisia vaellusreittejä sekä mahtavia näköalapaikkoja. Saarta on myös pidetty yhtenä Euroopan parhaista sukelluskohteista, sillä merivesi on kirkasta ja merestä löytyy eksoottisia kaloja. El Hierrolla on myös hyvät mahdollisuudet rauhalliseen rantalomailuun. Saarella on vain muutama hotelli, mutta suosittuja majoitusmuotoja ovat myös lomahuoneistot sekä luonnon keskellä sijaitsevat mökit ja maatilat.
Liikenne
El Hierrolla on pieni lentoasema, jonne likennöidään vain paikallislentoja Teneriffalta ja Gran Canarialta. Lentoasema sijaitsee pääkaupunki Valverden kupeessa. Teneriffalta on El Hierrolle myös lauttayhteys.
Ferron meridiaani
Vanhalla ajalla Ferro oli maailman läntisin tunnettu maa-alue. Tämän vuoksi Klaudios Ptolemaios valitsi Ferron meridiaanin lähtökohdaksi, josta maailman pituusasteet laskettiin. Saman pituuspiirin määräsi vuonna 1634 myös kardinaali Richelieu Ranskassa käytettävien karttojen nollapituuspiiriksi, mutta myöhemmin tarkoitukseen alettiin käyttää Pariisin observatorion pituuspiiriä. Suomessa pituusasteita mitattiin toisinaan Ferrosta vielä 1800-luvulla. Vasta Washingtonissa vuonna 1884 pidetyssä kansainvälisessä kokouksessa Greenwichin meridiaani määrättiin nollameridiaaniksi.
Grob
Grob-Werke Verwaltungs GmbH on saksalainen vuonna 1926 perustettu ilmailualan teollisuusyhtiö. Se valmistaa työstökoneita ja lentokoneita.
Ilmailu ja avaruustekniikka
Grob on ollut merkittävä purjelentokoneiden valmistaja, mutta nykyisin se painottuu yleisilmailukoneisiin kuten G 140TP ja G 115 sekä G 120. Grob SPn Utility Jet on kehitteillä oleva 8-paikkainen suihkuliikelentokone. Grob-Werken perusti vuonna 1926 tri Ernst Grob Münchenissä. Tuotanto oli aluksi polttomoottoreita ja konepajan työstökoneita.
Nikalanjärvi
Nikalanjärvi eli Nikala on Pirkanmaalla Kuhmoisissa sijaitseva matala järvi.
Maantietoa
Järven pinta-ala on 5,9 hehtaaria ja se on 650 metriä pitkä ja 150 metriä leveä. Järvellä ei ole kartan mukaan saaria. Järvi on luodattu ja siitä on julkaistu syvyyskartat. Järven syvin kohta on noin 1,2 metriä syvä ja se sijaitsee järven länsipäässä. Järven länsiosa on alle metrin syvä. Järven rantaviivan pituus on 1,6 kilometriä ja sen rannat ovat pääosin metsämaata. Pohjoisrannalla on lisäksi pelto. Järven ympäristössä on muutama talo, joille tulee tiet Myllykylän ja Leppäkosken kylien väliseltä tieltä, joka kiertää järven itäpuolelta.
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Kukkian reitin valuma-alueella (35.78), jonka Vesijaon valuma-alueeseen (35.784) se kuuluu. Järven vedenpinnan korkeus on 119,6 metriä mpy. Siihen laskee kolme ojaa, joista kaksi tulee luoteispuoliselta suolta. Järvi laskee sen länsipäästä lähtevää suo-ojaa pitkin Lummenneen. Laskuojan pituus on 2,4 kilometriä ja pudotus 5,5 metriä.
Historiaa
Vuoden 1855−1856 Kalmbergin kartastossa järvi oli merkitty nimettömänä.
Vuoden 1965 peruskartassa järven nimenä oli Nikala. Tuolloin järven pohjoispuolinen pelto oli laajempi ja myös etelärannalla oli pelto. Vuoteen 1985 mennessä eteläpuolinen pelto oli metsittynyt siten, ettei se enää jatkunut järven rantaan asti.
Hertsegovina-Neretvan kantoni
Hertsegovina-Neretvan kantoni on yksi Bosnia ja Hertsegovinan valtioon kuuluvan Bosnia-Hertsegovinan federaation kymmenestä kantonista. Se sijaitsee Bosnia ja Hertsegovinan eteläosassa ja rajautuu Serbitasavaltaan, Sarajevon, Keski-Bosnian ja Länsi-Hertsegovinan kantoneihin, Kantoni 10:een sekä Adrianmereen ja Kroatiaan. Hertsegovina-Neretvan kantonin pinta-ala on 4 401 neliökilometriä ja siellä on 236 278 asukasta (vuonna 2013). Kantoni jakautuu yhdeksään kuntaan: Čapljina, Čitluk, Jablanica, Konjic, Mostar, Neum, Prozor-Rama, Ravno ja Stolac. Pääkaupunkina toimii Mostar.
Hertsegovina-Neretva on ainoa kantoni, josta on yhteys merelle. Neumin kaupungissa (2 000 as.) on 26 km rantaviivaa. Neretva virtaa Konjicin, Jablanican, Mostarin ja Čapljinan kautta ennen laskemistaan mereen Kroatian puolella. Kantonissa on myös suuria järviä, kuten Jablanicajärvi Jablanican kaupungin lähellä.
Petja Peltomaa
Petja Peltomaa (s. 1971 Ylöjärvi) on suomalainen käsikirjoittaja ja ohjaaja.
Peltomaa on valmistunut Taideteollisen korkeakoulun elokuvataiteen osastolta elokuvataiteen maisteriksi.
Peltomaa on yksi Käsikirjoittajien Killan perustajajäsenistä ja toimi sen puheenjohtajana vuosina 2013 ja 2014. Vuonna 2015 Kilta palkitsi Peltomaan Vuoden käsikirjoittajana.
Peltomaa on erikoistunut ryhmäkäsikirjoittamiseen ja toiminut pääkirjoittajana muun muassa televisiosarjoissa Vastaparit, Parasta aikaa ja Syke. Hän käsikirjoitti Tommi Liskin kanssa sarjan Kimmo, josta he saivat parhaan käsikirjoituksen Kultaisen Venlan vuonna 2013. Peltomaa on ollut Venla-ehdokkaana parhaasta käsikirjoituksesta myös vuosina 2014, 2015 ja 2016 televisiosarjasta Syke. Kesällä 2020 Nelonen paljasti, että Peltomaa kirjoittaa Syke-sarjaan pohjautuvan elokuvan, jonka ensi-illan piti olla vuodenvaihteessa 2020–2021. Sittemmin ensi-ilta siirtyi pandemian takia useaan otteeseen. Lopulta Syke: Hätätila -elokuvan ensi-ilta oli 5.1.2021 ja se palkittiin yleisön suosikkielokuvana Jussi-gaalassa 2022.
Peltomaa on myös Elämäni biisi -musiikkiviihdeohjelman konseptin kehittäjä ja hän toimii ohjelman sisältöohjaajana. . Hänet palkittiin Kultaisella Venlalla vuoden 2022 parhaaana viihde-, reality- ja eventohjaajana.
Gordon Tullock
Tullock syntyi Rockfordissa, Illinoisissa, ja sai juris doctorin arvon Chicagon yliopistosta vuonna 1947. Hän on toiminut professorina muun muassa Virginia Polytechnic Institute and State Universityssa ja niin ikään virginialaisessa George Mason Universityssa.
Tullock oli naimaton ja lapseton. Hän kuvasi jo vuonna 1967 ilmiön, jolle Anne O. Krueger antoi vuonna 1973 nimityksen rent seeking.
Larry LaLonde
thumb|Larry LaLonde Primuksen konsertissa Italiassa vuonna 2012. Larry ”Ler” LaLonde (oik. Reid Laurence LaLonde; s. 12. syyskuuta 1968 Richmond, Kalifornia, Yhdysvallat) on alternative rock -yhtye Primuksen kitaristi. LaLonde on myös soittanut yhtyeissä Blind Illusion, Possessed ja No Forcefield sekä Frank Zappa -tribuuttiyhtyeessä Caca. LaLonden kitaransoiton opettajana on toiminut Joe Satriani.
Pim peli pom
Pim peli pom on Vesa-Matti Loirin Tyyne-sketsihahmon studioalbumi, joka on ilmestynyt levymerkillä Flamingo FGL 4030 vuonna 1988.
Jackie Chan
Chan Kong-sang (s. 7. huhtikuuta 1954 Victoria Peak, Brittiläinen Hongkong), yleisemmin Jackie Chan, on hongkongilainen elokuvanäyttelijä, ohjaaja, laulaja ja kungfun taitaja. Chan yhdistää elokuvissaan taistelulajeja ja fyysistä komediaa. Hän on 1960-luvulta alkaneen uransa aikana näytellyt yli 150 elokuvassa, joista pääosaa viidessäkymmenessä. Lisäksi Chanista on tehty hänen nimeään kantava animaatiosarja.